CELEX: 62016TA0530
Language: lt
Date: 2018-12-13 00:00:00
Title: Byla T-530/16: 2018 m. gruodžio 13 d. Bendrojo Teismo sprendimas byloje Schubert ir kt. / Komisija (Viešoji tarnyba — Darbo užmokestis — Metinis pareigūnų ir kitų tarnautojų darbo užmokesčio ir pensijų patikslinimas — Reglamentai (ES) Nr. 422/2014 ir 423/2014 — Darbo užmokesčio ir pensijų patikslinimas už 2011 ir 2012 m. — Pareiga motyvuoti — Proporcingumas — Teisėti lūkesčiai — Socialinio dialogo taisyklės)

4.3.2019   
            
            
               LT
            
            
               Europos Sąjungos oficialusis leidinys
            
            
               C 82/43
            
         
      2018 m. gruodžio 13 d. Bendrojo Teismo sprendimas byloje Schubert ir kt. / Komisija
      
      (Byla T-530/16) (1)
      
      ((Viešoji tarnyba - Darbo užmokestis - Metinis pareigūnų ir kitų tarnautojų darbo užmokesčio ir pensijų patikslinimas - Reglamentai (ES) Nr. 422/2014 ir 423/2014 - Darbo užmokesčio ir pensijų patikslinimas už 2011 ir 2012 m. - Pareiga motyvuoti - Proporcingumas - Teisėti lūkesčiai - Socialinio dialogo taisyklės))
      (2019/C 82/49)
      Proceso kalba: prancūzų
      
         Šalys
      
      
         Ieškovai: Ludwig Schubert (Overeisė, Belgija) ir 6 kiti ieškovai, kurių pavardės pateiktos sprendimo priede, atstovaujami advokatų C. Bernard-Glanz, N. Flandin ir S. Rodrigues
      
         Atsakovė: Europos Komisija, iš pradžių atstovaujama J. Currall ir G. Gattinara, vėliau – G. Gattinara ir L. Radu Bouyon
      
         Atsakovės pusėje į bylą įstojusios šalys: Europos Parlamentas, atstovaujamas E. Taneva ir M. Ecker, ir Europos Sąjungos Taryba, iš pradžių atstovaujama M. Bauer ir M. Veiga, vėliau – M. Bauer ir R. Meyer
      
         Dalykas
      
      Pagal SESV 270 straipsnį pateiktas ieškinys, kuriuo prašoma, pirma, panaikinti Komisijos sprendimus ieškovų darbo užmokesčiui ir pensijoms taikyti: 0 % patikslinimą už 2011 m., numatytą 2014 m. balandžio 16 d. Europos Parlamento ir Tarybos reglamente (ES) Nr. 422/2014, kuriuo nuo 2011 m. liepos 1 d. tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (OL L 129, 2014, p. 5), ir 0,8 % patikslinimą už 2012 m., numatytą 2014 m. balandžio 16 d. Europos Parlamento ir Tarybos reglamente (ES) Nr. 423/2014, kuriuo nuo 2012 m. liepos 1 d. tikslinamas Europos Sąjungos pareigūnų ir kitų tarnautojų darbo užmokestis ir pensijos bei jiems taikytini korekciniai koeficientai (OL L 129, 2014, p. 12), ir, antra, atlyginti žalą, kurią ieškovai tariamai patyrė dėl šių sprendimų.
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Ieškovai padengia savo ir Europos Komisijos patirtas bylinėjimosi išlaidas.
               
            
                  3.
               
               
                  Europos Sąjungos Taryba ir Europos Parlamentas padengia savo bylinėjimosi išlaidas.
               
            
         (1)  OL C 96, 2015 3 23 (byla iš pradžių užregistruota Europos Sąjungos tarnautojų teisme numeriu F-4/15, o 2016 m. rugsėjo 1 d. perduota nagrinėti Europos Sąjungos Bendrajam Teismui).